赭山承慶報慈禅院劉希範資政墳寺張參預爲神道碑
作者：葛勝仲
朝代：宋

paragraphs: 故人具鷄黍，相携登赭山。
松桂蔚回舍，上已煙霄干。
陰風起天籟，誤聽號驚湍。
新寺粲碧瓦，突兀數十間。
君恩錫香火，以報顧復艱。
亭亭無愧碑，銀鈎墨初乾。
蓼莪避顧孝，汝墳起周盤。
罔極疇不念，致此良獨難。
彭城廊廟姿，報國劍鋒寒。
末途禦魑魅，鳶墮隔生還。
榮枯信反衍，誰能保常安。
徘徊積慶堂，老鼻一辛酸。